b"\n_START_ARTICLE_\nFrancesc II Sforza\n_START_SECTION_\nOr\xc3\xadgens familiars\n_START_PARAGRAPH_\nVa n\xc3\xa9ixer el 4 de febrer de 1495 a la ciutat de Vigevano sent el segon fill del duc Llu\xc3\xads Maria Sforza i Beatriu d'Este. Fou n\xc3\xa9t per l\xc3\xadnia paterna de Francesc I Sforza i Blanca Maria Visconti, i per l\xc3\xadnia materna d'Erculi I d'Este i Elionor de N\xc3\xa0pols. Fou germ\xc3\xa0, aix\xc3\xad mateix, de Maximili\xc3\xa0 Sforza.\n_START_SECTION_\nJoventut\n_START_PARAGRAPH_\nDe jove fug\xc3\xad amb el seu pare, Llu\xc3\xads Maria Sforza, i el seu germ\xc3\xa0, Maximili\xc3\xa0 Sforza, a la cort de l'emperador Maximili\xc3\xa0 I del Sacre Imperi Romanogerm\xc3\xa0nic, emparentat amb els Sforza pel seu casament amb Blanca Maria Sforza. Francesc Maria romangu\xc3\xa9 a la cort encaminant-se vers la carrera eclesi\xc3\xa0stica.\n_START_SECTION_\nDuc de Mil\xc3\xa0\n_START_PARAGRAPH_\nLa creaci\xc3\xb3 de la Lliga Santa, afavorida pel papa Juli II, i constitu\xc3\xafda per nombrosos estats italians, la Corona d'Arag\xc3\xb3, Anglaterra, el Sacre Imperi Romanogerm\xc3\xa0nic i per mercenaris su\xc3\xafssos aconseguiren reconquerir el Ducat de Mil\xc3\xa0 l'any 1512 de mans de Llu\xc3\xads XII de Fran\xc3\xa7a. Fou entronitzat Maximili\xc3\xa0 Sforza, el qual hagu\xc3\xa9 de cedir el ducat tres anys a Francesc I de Fran\xc3\xa7a. Novament en mans franceses, Carles V del Sacre Imperi Romanogerm\xc3\xa0nic aconsegu\xc3\xad l'any 1525 derrotar els francesos a la Batalla de Pavia, restituint novament el ducat, aquesta vegada a mans de Francesc II Sforza._NEWLINE_Francesc II va iniciar una reorganitzaci\xc3\xb3 interna del ducat, debilitat i empobrit durant els 25 anys de guerres, promovent una recuperaci\xc3\xb3 econ\xc3\xb2mica i cultural.\n_START_SECTION_\nN\xc3\xbapcies i descendents\n_START_PARAGRAPH_\nEs cas\xc3\xa0 el 1534 amb Cristina de Dinamarca, de 9 anys i filla de Cristi\xc3\xa0 II de Dinamarca  i Elisabet d'Habsburg. D'aquesta uni\xc3\xb3, promoguda pel mateix Carles V, no tingueren fills."